Irreemplazable

***Irreemplazable*** е првиот EP албум од американската пејачка Бијонсе Ноулс. Песните на албумот се шпански, англиски и шпанско-англиски верзии на песните од нејзиниот прв студиски албум *[[B'Day]]* и *Irreemplazable* прво служел како бонус диск на делукс изданието на *B'Day*,но потоа бил издаден посебно на 28 август 2007 преку Columbia Records. Копииите од Вал-март исто така содржат ДВД на кое има концерти, телевизиски настапи и снимки од Ноулс зад сцените.

*Irreemplazable* добил помешани критики од Енди Келман од Allmusic, кој го критикувал недостатокот на содржина и фактот дека EP албумот беше објавен неколку месеци по делукс изданието на *B'Day*. *Irreemplazable* се искачил на 105 место на ''Билборд'' 200 и продал 57,000 копии во САД. Исто така се појавил на табелите Топ Р&Б/Хип-Хоп Албуми, Топ Латински Албуми и Латински Поп Албуми.

## Позадина и промоција
Растејќи во Хјустон, Тексас, Ноулс била опкружена со луѓе кои зборувале шпански јазик и научила неколку зборови на шпански, но потоа ги заборавила. Кога повторно ги снимала епсните за *Irreemplazable*, вокалниот тренер на Ноулс го напишал фонетски шпанскиот текст и секоја линија била снимана по четири пати за албумот. Ноулс потоа изјавила дека планита да има шпански лекции во иднина. Таа за снимањето на EP албумот рекла, „За мене ова е чест за да можам да се поврзам со моите обожаватели. Имав многу забава додека пеев на шпански. Се присетив на растењето во ХјустонI“. Џон Вензел од *[[The Denver Post]]* го толкувал издавањето на *Irreemplazable* како „обид за да се задоволат условите за влез во маркетот на шпанската музика“.

*Irreemplazable* бил издаден како бонус диск на делукс изданието на *[[B'Day]]* на 3 април 2007, пред да биде одделно издаден преку Columbia Records на 28 август 2007. Сепак, ремикс од „Get Me Bodied“ бил овозможен поединечно само на *Irreemplazable*. Песната со ист наслов како албумот, „Irreemplazable“ била издадена како единствениот сингл од албумот на 17 јули 2007.
Ноулс се појавила на ''Mi TRL'' на Tr3s на 2 август и покажала специјални снимки зад сцените наречени „Правење на шпански EP“.

## Композиција
*Irreemplazable* започнува со „Amor Gitano“, дует со Алехандро Фернандес кој оригинално бил оа петнаесеттиот албум на Фернандес, *[[Viento a Favor (албум од Алехандро Фернандес)|Viento a Favor]]*. „Listen“, песна за *[[Dreamgirls (филм)|Dreamgirls]]*, во кој Ноулс се појавила, била повторно снимена под името „Oye“. Насловот на EP албумот е шпанската верзија на „Irreplaceable“, песна која била многу успешна кога била снимена на англиски јазик. Три снимања од „Beautiful Liar“ се појавиле на *Irreemplazable*: шпанска верзија (насловена како „Bello Embustero“), ремикс од англиската верзија и шпанско-англиска верзија. norteña ремикс од „Irreemplazable“ е седмата песна на EP албумот, додека ремикс на Тимбаланд од „Get Me Bodied“, кој содржи вокали од Волтио, го затвора *Irreemplazable*. Екслузивно ДВД го придружувало EP албумот во продавниците на Вал-март и содржело снимки од зад сцената и настапи од The Beyoncé Experience, појавувањето на Ноулс на *[[The Early Show]]*, како и документарен филм наречено „La Evolución Latina de Beyoncé“ („Латинската еволузција на Бијонсе“).

## Прием
Давајќи две и половина ѕвезди, Енди Келман од Allmusic рекол дека „нема толку многу во дискот,“ и тврдел дека тоа е непотребно, заклучувајќи „ако сте голем обожавател на Бијонсе, најверојатно ќе се почувствувате измамени  — посебно ако сте го купиле *B'Day* кога излезе во септември 2006 и ако сте го купиле делукс изданието седум месеци подоцна, само за да сфатите дека бонус материјалот подоцна излегол одделно (со песна која не е на вториот диск и на делукс изданието!).“ Келман ги избрал „Amor Gitano“, „Irreemplazable“ и ремиксот на „Get Me Bodied“ како најдобри песни во албумот.

*Irreemplazable* за првпат се искачил на табелата ''Билборд'' 200 на 105 место на 15 септември 2007, продавајќи преку 6,000 копии таа недела. Останал на табелата три недели. На Топ Р&Б/Хип-Хоп Албуми, EP албумот влегол на четириесет и првото место на 5 септември 2007, и останал пет недели. *Irreemplazable* подобро се искачил на латинските табели заземајќи го третото место на Топ Латински Албуми и на второто место на Латински Поп Албуми. Албумот останал на табелата дванаесет и тринаесет недели. Од 6 октомври 2010, *Irreemplazable* продал повеќе од 57,000 копии во САД.

## Список на песни
# „Amor Gitano“ со Алехандро Фернандес (Бијонсе Ноулс, Џејми Флорес, Рејли) – 3:48
# „Listen (Oye)“ (Б. Ноулс, Хенри Кригер, Скот Катлер, Ан Превен, Руди Перес) – 3:41
# „Irreplaceable (Irreemplazable)“ (Б. Ноулс, Микел Сторлир Ериксен, Тор Ерик Хермансен, Еспен Линд, Амунд Бјорклунд, Не-Јо, Перес) – 3:48
# „Beautiful Liar (Bello Embustero)" (Б. Ноулс, Ериксен, Хермансен, Аманда Гоуст, Ијан Денч, Перес) – 3:20
# „Beautiful Liar“ (Ремекс Верзија) со Шакира (ремикс од Шакира) – 3:01
# „Beautiful Liar“ (Шпанско-англиска верзија) со Саша а/к/а Бијонсе – 3:21
# „Irreplaceable (Irreemplazable)“ (Norteña Ремикс) (ремикс од Руди Перес) – 3:51
# „Get Me Bodied“ (Ремикс од Тимбаланд) со Voltio (Б. Ноулс, Соланж Ноулс, Свиз Битз, Син Гарет, Макеба, Ангела Бејинсе) – 6:14

## Личности
Кредити за *Irreemplazable* од Allmusic:

* Април Балдуин – артисти и репертоар
* Ерон Бругер – артисти и репертоар
* Едуардо Кабра – продукција
* Олгуи Чирино – вокална продукција
* Макс Гус – артисти и репертоар
* Џули Кнап – артисти и репертоар

* Бијонсе Ноулс – дополнителен продуцент, продукција, вокална продукција
* Метју Ноулс – артисти и репертоар, дополнителна продукција, менаџмент
* Не-Јо – продукција
* Руди Перес – продукција, ремикс продукција, вокална продукција
* Тимбаланд – продукција, ремикс
* The Underdogs – продукција

## Табели

## Наводи

Категорија:EP албуми од 2007
Категорија:Албуми од Бијонсе Ноулс
Категорија:EP албуми на шпански јазик
Категорија:Видео албуми од 2007